Ля адміністрацыйнага будынка Капыльскага вопытнага лясгаса ў хуткім часе з’явіцца дэндрарый. На плошчы 1,74 га высадзяць каля 50 найменняў дрэў і кустоў, якія будуць радаваць наведвальнікаў сваёй прыгажосцю і разнастайнасцю. У дэндрапарку таксама пасадзяць кветкі, сплануюць дарожкі, з’явяцца малыя архітэктурныя формы. Ужо распрацаваны праект, які праходзіць экспертызу. Работы, паводле слоў галоўнага ляснічага Уладзіміра Васілько, распачнуцца ў красавіку.